**Представено от „Дунав Солар Плант“ ЕООД, уведомление за инвестиционно предложение (ИП) за: „Изграждане на фотоволтаична електроцентрала (ФтЕЦ), електропроводи средно и ниско напрежение, оптични кабели, заземителни инсталации, система за съхранение на електрическа енергия и на прилежаща техническа инфраструктура за присъединяване на ФтЕЦ към електропреносната мрежа високо напрежение на територията на община Бяла Слатина“, в ПИ с идентификатори 23618.50.5, 23618.51.2, 23618.25.5, 23618.23.16, 23618.19.8, 23618.56.2, 23618.58.9, 23618.60.8, 23618.62.2, 23618.50.9, 23618.25.8, 23618.23.19, 14012.129.18, 14012.129.20, 14012.130.7, 14012.130.133, 14012.131.8, 14012.130.4, 14012.130.135, 14012.129.21, 14012.129.11, 14012.129.12, 14012.129.14, 14012.129.15, 14012.143.389, 14012.143.1, 14012.140.6, 14012.140.5, 14012.144.41, 14012.83.26, 14012.144.410, 14012.143.4, 14012.100.536, 14012.144.404 и 14012.129.25, в землището на с. Габаре и с. Драшан, общ. Бяла Слатина, обл. Враца,**

Във връзка с внесено в РИОСВ- Враца уведомление от „Дунав Солар Плант“ ЕООД за инвестиционно предложение (ИП) за: „Изграждане на фотоволтаична електроцентрала (ФтЕЦ), електропроводи средно и ниско напрежение, оптични кабели, заземителни инсталации, система за съхранение на електрическа енергия и на прилежаща техническа инфраструктура за присъединяване на ФтЕЦ към електропреносната мрежа високо напрежение на територията на община Бяла Слатина“, в ПИ с идентификатори 23618.50.5, 23618.51.2, 23618.25.5, 23618.23.16, 23618.19.8, 23618.56.2, 23618.58.9, 23618.60.8, 23618.62.2, 23618.50.9, 23618.25.8, 23618.23.19, 14012.129.18, 14012.129.20, 14012.130.7, 14012.130.133, 14012.131.8, 14012.130.4, 14012.130.135, 14012.129.21, 14012.129.11, 14012.129.12, 14012.129.14, 14012.129.15, 14012.143.389, 14012.143.1, 14012.140.6, 14012.140.5, 14012.144.41, 14012.83.26, 14012.144.410, 14012.143.4, 14012.100.536, 14012.144.404 и 14012.129.25, в землището на с. Габаре и с. Драшан, общ. Бяла Слатина, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Изграждане на фотоволтаична електроцентрала (ФтЕЦ), електропроводи средно и ниско напрежение, оптични кабели, заземителни инсталации, система за съхранение на електрическа енергия и на прилежаща техническа инфраструктура за присъединяване на ФтЕЦ към електропреносната мрежа високо напрежение на територията на община Бяла Слатина.

- „Дунав Солар Плант" ЕООД има одобрено инвестиционно предложение с Решение № ВР-22-ПР/2022 г. на Директора на РИОСВ-Враца за изграждане на фотоволтаична електроцентрала с индикативна инсталирана мощност до 450 МW и на прилежаща техническа инфраструктура за присъединяване на ФтЕЦ към електропреносната мрежа високо напрежение в ПИ 14012.137.9, ПИ 14012.141.14, ПИ 14012.144.12, ПИ 14012.143.7, ПИ 14012.142.1, ПИ 14012.141.9, ПИ 14012.141.7, ПИ 23618.59.9 и ПИ 23618.62.5, находящи се в землищата на с. Габаре и с. Драшан.

- С настоящото уведомление се представя информация за разширяване обхвата на първоначалното инвестиционно предложение без да се излиза от вече одобрената индикативна инсталирана мощност до 450 MW като ще бъдат използвани горепосочените допълнителни имоти в землищата на с. Габаре и с. Драшан, общ. Бяла Слатина.

- ФтЕЦ ще да бъде присъединена към електропреносната мрежа на Република България, като за целта ще бъде изградена електрическа подстанция в ПИ 14012.141.7, съгласно инвестиционно предложение за което е издадено Решение № ВР-22-ПР/2022 г. на Директора на РИОСВ-Враца. Засегнатите имоти от трасето на подземните електропроводи, оптични кабели и заземителни инсталации за свързване на фотоволтаичната електроцентрала с подстанцията са: ПИ 14012.129.13, ПИ 14012.129.16, ПИ 14012.129.26, ПИ 14012.129.126, ПИ 14012.129.17, ПИ 14012.130.6, ПИ 14012.129.130, ПИ 14012.129.19, ПИ 14012.83.368, ПИ 14012.144.404, ПИ 14012.144.371, ПИ 14012.84.371, ПИ 14012.141.371, ПИ 14012.141.384, ПИ 14012.140.4, ПИ 14012.100.535, ПИ 23618.25.9, ПИ 23618.49.54, ПИ 23618.50.8, ПИ 23618.51.3, ПИ 14012.79.771, ПИ 14012.79.83, ПИ 23618.53.43, ПИ 23618.53.44, ПИ 14012.81.773, ПИ 14012.144.11, ПИ 14012.144.393, ПИ 23618.57.25 и ПИ 23618.57.288, находящи се в землищата на с. Габаре и с. Драшан, община Бяла Слатина.

- Терените се намират в землищата на с. Габаре и с. Драшан. но са извън населените места, като реализацията на инвестиционното намерение за изграждане на фотоволтаична централа няма да засегне по никакъв начин местното население. При реализацията и експлоатацията не се произвеждат отпадъци, отпадни газове, няма опасност от взрив или замърсяване, а напротив - инвестиционното предложение ще допринесе за намаляване на въглеродните емисии и ще даде ясно измерим принос в борбата за справяне с климатичната криза.

- Настоящото предложение има характер на ново инвестиционно предложение за извършване на производствена дейност - производство на електрическа енергия. Общата площ заета от фотоволтаичните модули, при изготвянето на предварителния дизайн, върху имотите, на които ще бъде реализирано допълнителното инвестиционно намерение, е приблизително 900 декара. Окончателните имоти, в които ще бъде изградена настоящата фотоволтаична централа, ще бъдат образувани от имотите посочени по-горе, поради обединение на част от тях с одобряване на подробните устройствени планове.

- Понастоящем имотите представляват земеделски земи и са собственост на община Бяла Слатина. Общински съвет - Бяла Слатина е предоставил предварително съгласие за учредяване на право на строеж, изработване на подробен устройствен план и промяна на предназначението на земеделските земи, обективирано с Решение № 976 от 25.05.2023 г. и Решение № 991 от 29.06.2023 г., с цел реализацията на инвестиционното намерение на „Дунав Солар Плант" ЕООД.

- Настоящото инвестиционно предложение, включващо изграждането на фотоволтаична електроцентрала, електрическа подстанция и съоръжения за свързване с електропреносната мрежа попада в обхвата на Общия устройствен план на община Бяла Слатина. За реализацията на инвестиционното предложение се извършва изменение на ОУП на община Бяла Слатина и преотреждане на терените в горепосочените имоти за предимно производствена (Пп) устройствена зона. Това са терени за застрояване с производствени, складови и обслужващи сгради и съоръжения, в това число и обекти на електропроизводството. С решение № 1040/04.09.2023 г. на Общински съвет - Бяла Слатина е дадено разрешение за изменение на действащия ОУП на община Бяла Слатина.

- Реализацията на инвестиционното намерение предвижда и одобряване на подробни устройствени - планове за регулация и застрояване. Към настоящия момент, имотите представляват земеделски земи, като след одобряването на плановете за регулация и застрояване, ще се пристъпи към промяна на предназначението на земите.

- Изграждането на съоръженията за присъединяване на фотоволтаичната централа към подстанцията и връзката на подстанцията с електропреносната мрежа, които ще представляват подземни кабелни линии, заедно с необходимите оптични кабели и заземителни инсталации, съответно въздушни електропроводи, предвижда одобрение на подробни устройствени планове - парцеларни планове.

- Няма да се генерират отпадъчни води от дейността - както по време на строителството, така и по време на експлоатацията.

- Не се предвижда водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови.

- Реализацията на инвестиционното намерение и последващата експлоатация на обектите не се очаква да предизвика отделянето на емисии на вредни вещества във въздуха, освен механичната техника, която ще осигури доставката на оборудването до горепосочените имоти за целите на монтажните дейности.

- По време на изграждането на фотоволтаичната централа ще се оформят следните отпадъци: Хартия и картон от опаковъчни материали с код 19 12 01. Предвид факта, че експлоатацията се осъществява посредством възобновяем енергиен източник - слънчева енергия, по време на експлоатацията няма да се генерират отпадъци. Средната продължителност на експлоатация на фотоволтаичните панели е 35 г. След извеждането им от експлоатация същите ще бъдат рециклирани.

- Реализацията на инвестиционното предложение не е свързана с употреба и/или съхранение на опасни химични вещества.

- Транспортният достъп ще се осъществява чрез съществуващата републиканска пътна мрежа и съществуващите селскостопански пътища. За целите на пожарната безопасност на електрическата подстанция ще бъдат изградени вкопани резервоари, осигуряващи целогодишно необходимите водни количества за пожарогасене.

По повод гореизложеното, възложителят е уведомен, инвестиционно предложение като цяло представлява разширение на обект по Приложение № 2 на Закона за опазване на околната среда, което самостоятелно попада в обхвата на т. 3, б. “а” на Приложение № 2 на ЗООС. В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно както на изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-364-(5) от 02.11.2023г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е *допустимо*:

- Допустимо *спрямо* целите за опазване на околната среда, заложени в ПУРБ 2016 - 2021 г., при спазване на мерките посочени в т. 1.1.5 от настоящото становище, при условие, че не се достига нивото на подземните води, при монтажа на носещата конструкция на соларните модули, и при условие, че не се засягат повърхностни водни обекти, както и не се нарушава естественото състояние на леглата, бреговете и крайбрежните заливаеми ивици;

- Допустимо *спрямо* ПУРН 2016 - 2021 г. Предвидените дейности не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016-2021 г.

- Съгласно действащия към момента ПУРН 2016 - 2021 г., ИП *не попада* в РЗПРН, както и в РЗПРН, определени в процеса на актуализация на ПУРН 2022-2027 г. и утвърдени от Министъра на околната среда и водите със Заповед РД-804/10.08.2021г.

- Реализацията на ИП е *допустима* спрямо целите и мерките, определени в ПУРБ и ПУРН Дунавски район за периода 2016 - 2021 г.. и не се очаква да окаже негативно въздействие върху водите и водните екосистеми, при спазване на мерките, посочени в т. 1, законовите изисквания посочени в т. 2 от настоящото становище, при условие, че не се достига нивото на подземните води, при монтиране на носещата конструкция на соларните модули и не се засяга повърхностен воден обект в т.ч. не се нарушава естественото състояние на леглата, бреговете на реките и крайбрежните заливаеми ивици и да не се намалява проводимостта на речните легла.

- Към настоящия момент ИП, *не попада* в определени санитарно-охранителни зони (СОЗ) по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди (Наредба № 3 от 16 октомври 2000 г.*

- Съгласно наличната в БДДР информация, имоти с идентификатори 14012.130.7; 14012.130.133; 14012.131.8; 14012.129.15; 14012.144.41; 14012.129.18 и 14012.129.20 *попадат* в буферна зона с радиус 1 000 м около следните водовземни съоръжения за питейно-битово водоснабдяване без определени СОЗ: Каптаж "Марла” и Каптаж "Мурадов кл.". ПИ с идентификатор 14012.129.14 *попада* в буферна зона с радиус 1 000 м около водовземно съоръжение за питейно-битово водоснабдяване без определени СОЗ - Каптаж "Марла“. ПИ с идентификатори 14012.83.26; 14012.144.410; 14012.144.404 *попадат* в буферна зона с радиус 1 000 м около водовземно съоръжение за питейно- битово водоснабдяване без определени СОЗ - Каптаж "Мурадов кл.".

С цел опазване на водоизточниците, използвани за питейно-битово водоснабдяване предвидените дейности в буферната зона от 1 000 м. следва да са съобразени със забраните и ограниченията, съгласно Приложение № 1 към Национален каталог от мерки към ПУРБ

- ПИ с идентификатор 23618.56.2 граничи с малко езеро, явяващо се начало на воден обект, преминаващ през крайната югозападната граница на имота. В тази връзка следва всички дейности в ИП да бъдат ограничени до преминаващият през имота воден обект. В тази връзка следва да се има предвид следното: Съгласно ЗВ, "воден обект" е постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи.

***IІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположените защитени зони са BG0001014 "Карлуково" за опазване на природните местообитания и на дивата флора и фауна, обявена със Заповед № РД - 329 от 31.03.2021г. на МОСВ (обн. ДВ, бр.53 от 25.06.2021г.) и BG0000332 "Карлуковски карст" обявена със Заповед № РД-788/29.10.2008г. на министъра на околната среда и водите (обн. ДВ, бр. 105/2008 г.), на 10 м от п.и. №14012.140.5.

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

След направената справка в регистъра на вековните дървета в България, се установи, че в имотите, където ще се реализира настоящото ИП няма "вековни или забележителни" дървета обявени по реда на Глава Пета от ЗБР.

***ІІІ. По отношение на изискванията на Закона за водите (ЗВ):***

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: община Бяла Слатина, обл. Враца, кметство с. Габаре и с. Драшан, общ. Бяла Слатина, БДДР*

/отговорено от РИОСВ-Враца на 02.11.2023г./